5-6+ερωτήσεις

Η πλειοψηφία των καθηγητών έχει επιλέξει το εργαλείο του ιστολογίου ως εκπαιδευτικό μέσο μέσα στην τάξη για οργάνωση του μαθήματος, ανάρτηση εργασιών και εκπαιδευτικού υλικού και κάποιοι(πιο λίγοι) wikisγια την συνεργασία των μαθητών στα πλαίσια του μαθήματος. Για επικοινωνιακούς λόγους αρκετοί καθηγητές έχουν δημιουργήσει ομάδες στο facebook και δήλωσαν ότι η χρήση τους έχει θετικά αποτελέσματα στην εκπαιδευτική διαδικασία, αφού βοηθά τους μαθητές να σχηματίσουν μια πιο θετική στάση για το μάθημα, γεγονός που έρχεται σε σύγκρουση με την γνώμη των καθηγητών ότι το συγκεκριμένο κοινωνικό δίκτυο δεν αποτελεί κατάλληλο εκπαιδευτικό εργαλείο. Πιο συγκεκριμένα, τα θετικά στοιχεία που παρουσιάζονται στην εκπαιδευτική διαδικασία με την τη χρήση των web 2.0 εργαλείων είναι: Τα συγκεκριμένα εργαλεία αποτελούν πιο ελκυστικά μέσα για τους μαθητές με αποτέλεσμα να αυξάνεται η εμπλοκή και η συμμετοχή των μαθητών. Οι καθηγητές επίσης πιστεύουν πως από την μία η χρήση των νέων τεχνολογιών προσελκύει το ενδιαφέρον των μαθητών και τους ωθεί να εμπλακούν περισσότερο, όμως αυτός ο ενθουσιασμός πολλές φορές είναι παροδικός, και για να διατηρηθεί το ενδιαφέρον των μαθητών πολύ σημαντική είναι η οργάνωση και σχεδίαση των εκπαιδευτικών δραστηριοτήτων, ώστε να είναι κατάλληλες για τα παιδιά και να αφορούν θέματα που τα απασχολούν, καθώς και η επιλογή κατάλληλου εκπαιδευτικού υλικού και η δημιουργία φύλλων εργασιών. Επίσης, σύμφωνα με τους καθηγητές τέτοιες δραστηριότητες θα πρέπει να χαρακτηρίζονται από παιχνιδοκεντρικά στοιχεία, ώστε να είναι πιο ευχάριστες για τα παιδιά και να μαθαίνουν αβίαστα. Επιπλέον, σημαντικά στοιχεία στην οργάνωση τους αποτελούν η αλληλεπίδραση, η ανάδραση και η διερεύνηση. Επιπλέον, οι καθηγητές υποστηρίζουν ότι οι συνάδελφοί τους θα πρέπει να έχουν υπομονή όταν κάνουν προσπάθειες να αλλάξουν το statusquoτης εκπαιδευτικής τους δραστηριότητας και να περιμένουν ότι ίσως χρειαστεί χρόνος μέχρι οι εκπαιδευτικές τους πρακτικές να φανούν αποτελεσματικές και να γίνουν αποδεκτές από τους μαθητές. Προβλήματα που αναφέρουν οι καθηγητές και δημιουργούν δυσκολίες στην ανάπτυξη τέτοιων δραστηριοτήτων είναι
 * Η μάθηση αποκτά ένα πιο μαθητοκεντρικό και ενεργό χαρακτήρα
 * Οι μαθητές μαθαίνουν να δρουν συνεργατικά και ομαδικά, δεξιότητες που δεν διδάσκονται μέσα στα πλαίσια πιο συμβατικών μορφών διδασκαλίας, και πως η ποιότητα της δουλειάς τους μπορεί να επηρεάσει το συνολικό έργο της τάξης.
 * Οι μαθητές μαθαίνουν αποκτώντας τον ρόλο του ερευνητή(Vygotsky)
 * Οι μαθητές υιοθετούν ρόλους μέσα στις ομάδες των δραστηριοτήτων
 * Δημιουργείται ένας διαφορετικός χωροχρόνος όπου οι η τάξη μπορεί να ασχολείται με θέματα που δεν θα είχε την ευκαιρία μέσα στην τάξη που ακολουθούνται που πρέπει να καλυφθεί η ύλη του προγράμματος σπουδών.
 * Δίνουν την ευκαιρία στους μαθητές να αναστοχαστούν τις απόψεις και τις σκέψεις τους πριν τις εκφράσουν, ευκαιρία που δεν θα είχαν μέσα στην τάξη. Τέτοιες δραστηριότητες ωθούν πιο συνεσταλμένους μαθητές ή μαθητές μειονοτήτων, που σε πιο συμβατκές μορφές διδασκαλίας συνήθως αδιαφορούν ή περιθωριοποιούνται, να συμμετάσχουν σε συζητήσεις και να εκφράσουν τις απόψεις τους.
 * Αποτελούν μέσο κοινωνικοποίησης και αλληλεπίδρασης με άλλα άτομα εκτός του σχολικού περιβάλλοντος που τους παρέχουν ανάδραση για την προσπάθειά τους, που δημοσιεύεται στο διαδίκτυο, κίνητρο που ωθεί τους μαθητές να παράγουν ένα ποιοτικότερο αποτέλεσμα.
 * Τα web 2.0 εργαλεία προσφέρουν τέτοια ποικιλομορφία που δίνουν την δυνατότητα στον εκπαιδευτικό να σχεδιάσει πλήθος δραστηριοτήτων που θα διατηρούν το ενδιαφέρον των παιδιών.
 * Βελτιώνουν την σχέση μαθητών-καθηγητή. Βελτιώνεται επίσης και η σχέση καθηγητών-γονέων και ενημέρωση των τελευταίων για την πορεία και το πρόγραμμα των παιδιών τους.
 * Οργάνωση διαδικτυακών τόπων(κυρίως με ιστολόγια) και ομάδων(κυρίως Facebook) για την δημοσίευση ανακοινώσεων και του προγράμματος μαθημάτων και την παροχή εκπαιδευτικού υλικού για την τάξη, που είναι διαρκώς διαθέσιμοι στους μαθητές.
 * Η τεχνολογική υποδομή των σχολείων
 * Η στάση μέρος των γονέων, που είναι διστακτικοί απέναντι στην χρήση του διαδικτύου
 * Η έλλειψη κουλτούρας συνεργασίας ανάμεσα στα παιδιά
 * Η έλλειψη ικανότητας από τους μαθητές να σχηματίσουν και να εκφράσουν το δικό τους προσωπικό λόγο, αφού έχουν μάθει να δημιουργούν εργασίες με τακτικές copy-paste
 * Η στάση και η ικανότητα του εκπαιδευτικού. Οι καθηγητές δηλώνουν πως η πλειοψηφία των καθηγητών δεν είναι επαρκώς τεχνολογικά ενημερωμένοι και δεν δείχνουν ενδιαφέρον απέναντι στην οργάνωση τέτοιων δραστηριοτήτων,
 * Το σύνολο του χρόνου που χρειάζεται για την οργάνωση τέτοιων δραστηριοτήτων που πολλές φορές χρειάζεται καθηγητές να θυσιάσουν προσωπικό τους χρόνο για την σχεδίαση τους, γεγονός που αποτελεί ανασταλτικό παράγοντα.
 * Δεν υπάρχει διαθέσιμη μια συλλογή από προτεινόμενες δραστηριότητες που θα διευκολύνει τους καθηγητές
 * Το αναλυτικό πρόγραμμα σπουδών και το σύστημα αξιολόγησης
 * Υπάρχει κίνδυνος υπερχρήσης ή μη κριτικής χρήσης των νέων τεχνολογιών.

Παρόλα τα προβλήματα που αναφέρουν ότι συνάντησαν οι καθηγητές κατά την προσπάθεια τους να οργανώσουν κάποια εκπαιδευτική δραστηριότητα, τονίζουν ότι παρά δεν υπήρξε κανένας προβληματισμός σε σχέση με την αποτελεσματικότητα τους και τα πλεονεκτήματα που προσφέρουν και ότι η παράβλεψή τους θα ήταν σα να κλείνουν τα μάτια στις εξελίξεις της καθημερινότητας, καθώς τα παιδιά είναι πλέον εντελώς εξοικειωμένα με το διαδίκτυο και επιθυμούν να αξιοποιούν τα νέα εργαλεία και μέσα στην τάξη τους.(18)(20)(26) Πιο συγκεκριμένα, τα προβλήματα που παρουσιάστηκαν αφορούν: όσο αφορά τις συμβουλές των εκπαιδευτικών προς συναδέλφους τους είπαν ότι:
 * την στάση των γονέων, που όμως αν προσεγγιστούν σωστά αλλάζουν γνώμη (1)(23)
 * την στάση και την ικανότητα του καθηγητή που θα πρέπει να είναι ενημερωμένος σε τεχνολογικά θέματα και εξοικειωμένος με τα εργαλεία που εισάγει μέσα στην τάξη (1)(3)(6)(12)(18)(19)(22) (23)(24). Πολλοί από αυτούς απέχουν από τεχνολογικά ζήτημα. Σε αυτό το γεγονός παίζει ρόλο και η ηλικία τους.(6)(14)(18)(19)
 * το αυστηρό αναλυτικό πρόγραμμα σπουδών, τον χρόνο και την περιορισμένη ελευθερία των εκπαιδευτικών για το πώς να διοργανώσουν την εκπαιδευτική διαδικασία(1)(5)(19)(23)
 * Το σύστημα της εκπαίδευσης, που είναι ένα ακόμη βιομηχανικό σύστημα εκπαίδευσης, ένα αποκύημα της βιομηχανικής επανάστασης, της παραγωγικότητας, είναι απρόσωπο. Επίσης χαρακτηρίζεται από υψηλή συμβατικότητα κι από υψηλό αέρα συμμόρφωσης σε κάποιες προδιαγεγραμμένες μεθόδους και προγράμματα σπουδών χωρίς να υπάρχει ο χώρος για τη δημιουργικότητα και την απαραίτητη ελευθερία που χρειάζεται για να βγει το ουσιαστικό στην επιφάνεια. (23)
 * Την στάση της σχολικής διεύθυνσης και συναδέλφων που είναι επιφυλακτικοί απέναντι στις νέες τεχνολογίες και κάποιες φορές δεν υποστηρίζουν τέτοιες προσπάθειες συναδέλφων(2)(12)(13)(14)(15)(18)(20)(22)(23)(24)
 * Ότι κάποιοι εκπαιδευτικοί πιστεύουν ότι τα νέα αυτά εργαλεία δεν έχουν κάτι ουσιαστικό να προσφέρουν(15)
 * την μη επαρκής εξοικείωση των μαθητών με τις νέες τεχνολογίες(2)(8)
 * ότι οι καθηγητές άλλων μαθημάτων πιστεύουν ότι η ώρα της πληροφορικής δεν είναι ώρα μαθήματος(3)
 * ότι χρειάζεται αφιέρωση προσωπικού χρόνου για την προετοιμασία των δραστηριοτήτων γεγονός που αποθαρρύνει πολλούς από τους καθηγητές να ασχοληθούν με κάτι τέτοιο,(3) (19)(20)(22)καθώς και για να βοηθήσουν και άλλους καθηγητές(18)
 * οι καθηγητές θα πρέπει να προσέχουν τα την ιδιωτικότητα των μαθητών τους και την ποσότητα των προσωπικών στοιχείων που εκθέτεται στο διαδίκτυο.(5) (21)(26)
 * την τεχνολογική υποδομή των σχολείων, εμπόδιο που οι περισσότεροι πιστεύουν ότι μπορεί να ξεπεραστεί σε κάποιες περιπτώσεις(6)(9)(12)(15)(17)(18)(19) καθώς και τον συντονισμός στην χρήση της από όλες τις τάξεις(20) (22)(25)και στην συντήρησή της(20)
 * ότι οι καθηγητές δεν έχουν υποστήριξη και δεν γίνονται επαρκείς επιμορφώσεις(18)(21)(22)
 * ότι πολλά web 2.0 εργαλεία δεν υποστηρίζουν ελληνικά, γεγονός που δημιουργεί πρόβλημα στην χρήση τους από μαθητές δημοτικού(9)
 * ότι το υπουργείο παιδείας και το παιδαγωγικό ινστιτούτο προτείνουν λογισμικά που δεν ικανοποιούν τις εκπαιδευτικές ανάγκες και δεν προσφέρει οδηγίες για τα web 2.0 εργαλεία(10)
 * οι διαδικτυακές δραστηριότητες είναι ως ένα βαθμό απρόβλεπτες αφού μπορεί οι μαθητές να έρθουν αντιμέτωπα με πληροφοριακό υλικό που δεν είναι κατάλληλο για αυτά.(11)
 * δεν υπάρχει η κουλτούρα συνεργασίας ανάμεσα στους Έλληνες εκπαιδευτικούς(13)
 * υπάρχει μια πληθώρα εργαλείων που εξελίσσονται συνεχώς και οι καθηγητές δεν γνωρίζουν πώς να χρησιμοποιήσουν και να εντάξουν στην εκπαιδευτική διαδικασία. Σ’ αυτό το θέμα δεν βοηθούν σε μεγάλο βαθμό οι επιμορφώσεις αλλά η στάση του εκπαιδευτικού που θα πρέπει να βρίσκεται συνεχώς σε εγρήγορση και κινητοποίηση ώστε να μένει ενημερωμένος(24)
 * χρειάζεται τόλμη και να μην φοβούνται να πάρουν ρίσκα και να αλλάξουν τις πρακτικές τους (1)(2)(5)(7)(8)(9)(11)(16)(25)
 * να μην φοβούνται το ενδεχόμενο μιας αποτυχίας κατά την δοκιμή νέων δραστηριοτήτων αφού την επόμενη φορά θα ναι καλύτερα προετοιμασμένοι λόγω αυτής της εμπειρίας.(3)(5)(11)(25)(26)
 * να μην φοβούνται να εκθέτουν τον εαυτό τους δοκιμάζοντας καινοτόμους μεθόδους και να δίνουν την εντύπωση ότι μαθαίνουν μαζί με τους μαθητές τους(3)(16)(25)
 * Σημαντικότερη είναι η μεθοδολογία που χρησιμοποιούν, πράγμα που δεν είναι εύκολο να διαμορφώσουν και χρειάζεται μια συνεχή πρακτική(24)
 * θα πρέπει οι καθηγητές να χρησιμοποιούν τα web 2.0 εργαλεία για να εξυπηρετήσουν τους διδακτικούς στόχους που θέτουν και όχι απλώς για να δοκιμάσουν κάτι καινοτόμο.(3)(6)(7)
 * να σταματήσουν να έχουν τον ρόλο του μεταδότη γνώσεων κατά την διδασκαλία και να αφήσουν τους μαθητές να έχουν ένα πιο ενεργό ρόλο σ’ αυτήν.(3)(13)(23)(24)
 * οι καθηγητές δεν θα πρέπει να βολεύονται και να συμβιβάζονται στις συμβατικές μεθόδους διδασκαλίας, αλλά να βρίσκονται σε διαρκή αναζήτηση(4)(23)(24)(25)
 * είναι δυνατή η ενίσχυση των εκπαιδευτικών πρακτικών μέσα από τα ιστολόγια, αφού μέσω αυτών διαμοιράζονται πρακτικές και εμπειρίες που μπορούν να βοηθήσουν καθηγητές.(8)
 * είναι απαραίτητο να εντάξουν τα τεχνολογικά εργαλεία με κριτικό τρόπο(5) και να τα αξιολογούν σύμφωνα με τις ανάγκες τους και τους εκπαιδευτικούς στόχους τους(7)(18)(23)(24)
 * χρειάζεται να μάθουν να αναζητούν και να ερευνούν πηγές στο διαδίκτυο για να βελτιώσουν τις εκπαιδευτικές τους πρακτικές(11)(26)
 * είναι σημαντική η αλληλοϋποστήριξη και ο διάλογος ανάμεσα στους καθηγητές και να βοηθούν ο ένας τον άλλον(9)(17)(23)(23)(24)
 * Οι καθηγητές θα πρέπει να φτιάξουν το προσωπικό τους δίκτυο μάθησης, που βοηθά στην οργάνωση της πληροφορίας και στην εύρεση έγκυρων πηγών, ώστε να υπάρξει μια διάχυση των γνώσεων και των εμπειριών των καθηγητών και να δημιουργηθεί ένας διάλογος γύρω από την εκπαιδευτική διαδικασία.(δια βίου μάθηση)(12)(23)(24)
 * Πρέπει να υπάρξει εκπαίδευση των καθηγητών σε βάθος, επιμορφώσεις και διαρκής ενημέρωση(13)(14)(17)(22)(23)
 * Είναι θετικό να χρησιμοποιούν web 2.0 εργαλεία γιατί μεταξύ άλλων βοηθάνε στην καλύτερη ενημέρωση, δίνουν πολλές δυνατότητες, προσφέρουν οργάνωση, η οποία είναι καλό να υπάρχει σε μια τάξη(21)(20) και προσφέρουν την δυνατότητα ανανέωσης σε σχέση με τα συμβατικά εκπαιδευτικά λογισμικά(22)
 * Οι καθηγητές θα πρέπει να μάθουν στους μαθητές πώς να γίνουν καλοί χρήστες του διαδικτύου και της τεχνολογίας και να την χρησιμοποιούν με κριτικό και ασφαλή τρόπο. (14)(25)
 * Οι καθηγητές δεν θα πρέπει να συνδέονται με συγκεκριμένα εργαλεία, αλλά να παρακολουθούν τις εξελίξεις και να προσαρμόζουν τις επιλογές τους σύμφωνα με τις ανάγκες τους.(ευελιξία)(16)(22)(24)
 * Ένας καθηγητής θα πρέπει να έχει επικοινωνιακές δεξιότητες, ώστε να υποστηρίξει την εισαγωγή αυτών των νέων πρακτικών στο περιβάλλον που δρα.(23)
 * το Παιδαγωγικό Ινστιτούτο και το Υπουργείο Παιδείας θα μπορούσε να βοηθήσει οργανώνοντας μια συντονισμένη προσπάθεια που θα κινητροδοτούσε και θα υποστήριζε την αλλαγή των εκπαιδευτικών πρακτικών.(24)

Από τις απαντήσεις των εκπαιδευτικών συμπεραίνεται ότι δεν υπάρχει μεγάλος αριθμός που χρησιμοποιεί web 2.0 εργαλεία στις εκπαιδευτικές του πρακτικές και ότι η χρήση και αξιοποίηση τους στην εκπαιδευτική διαδικασία έχει μείνει αρκετά πίσω στην Ελλάδα.(18)(23). Βέβαια σ’ αυτό δεν μπορούμε να θεωρήσουμε ως μοναδικούς υπεύθυνους τους καθηγητές, αν και έχουν το σημαντικότερο ρόλο, αφού οι ριζικές αλλαγές στις εκπαιδευτικές πρακτικές ενός καθηγητή δεν είναι κάτι απλό και απαιτεί τη συνεχή πρακτική την ανταλλαγή εμπειριών και ιδεών με άλλους συναδέλφους, γίνεται μέσα από ένα σωρό βημάτων και δραστηριοτήτων και θέλει πολλή δουλειά.(23) Και σ’ αυτό το γεγονός θα πρέπει να συνυπολογίσουμε το γεγονός το πλήθος των εμποδίων που αντιμετωπίζουν από το περιβάλλον τους που είναι επιφυλακτικό, αλλά και τις παιδαγωγικές αρχές που δεν τους προσφέρουν επαρκή καθοδήγηση, ενημέρωση και επιμόρφωση.

**ερώτηση για την ιδανική εκπαιδευτική πρακτική**


 * Δεν θα πρέπει να υπάρχουνε υπερβολικές απαιτήσεις όσον αφορά την τεχνολογική υποδομή των σχολείων, αφού δεν έχει τον σημαντικότερο ρόλο(1), αλλά θα πρέπει να είναι επαρκής και να έχουν πρόσβαση σ’ αυτήν όλοι οι καθηγητές(5)(21). Σχετικά με την τεχνολογική υποδομή εκφράζεται και η άποψη ότι θα ήταν καλό να υπάρχει ένας αριθμός φορητών υπολογιστών σε κάθε τάξη, που οι μαθητές θα χρησιμοποιούν ομαδικά, σε συνδυασμό με διαδραστικούς πίνακες(8)(10)(11)(21)(22), καθώς και με τη χρήση ιστολογίου για την τάξη(11) . Επίσης προτείνεται και η χρήση του διαδικτύου(17)(22), κινητών(8)(12) και ipod(12), εργαλεία που χρησιμοποιούν συνέχεια οι μαθητές και δεν θα πρέπει να εξοστρακίζονται από την τάξη.
 * Η χρήση των web 2.0 εργαλείων προτείνεται, αλλά θα πρέπει να υπάρξει εκπαίδευση των μαθητών(2) και ώθηση να ασχοληθούν.(8)Επίσης, θα πρέπει να υπάρξει ενσωμάτωση των νέων τεχνολογιών στο μάθημα και όχι να χρησιμοποιούνται κατά περίπτωση(13)(19)
 * Τα web 2.0 εργαλεία είναι εύκολα στην χρήση, δεν απαιτούν εγκατάσταση προγραμμάτων και είναι ταχύτατα(13). Η χρήση αυτών των εργαλείων δίνει ευκαιρίες μάθησης ικανοτήτων που δεν υπάρχουν με τις συμβατικές μεθόδους διδασκαλίας, όπως την συνεργατικότητα τους, να μαθαίνουν ενεργά, να αναστοχάζονται και να δέχονται κριτική για το έργο τους.(3)(14) Επιπλέον, τα κενά που καλύπτονται με την χρήση αυτών των εργαλείων είναι τέσσερα και αφορούν την έλλειψη του κατάλληλου εκπαιδευτικού λογισμικού, τις δυνατότητες, την εξοικείωση των μαθητών να δρουν μέσα σε ένα νέο μαθησιακό περιβάλλον και τέλος το ζήτημα του ψηφιακού αλφαβητισμού, που δεν μπορεί να διδαχτεί εκτός διαδικτύου(14). Πιο συγκεκριμένα, τα εργαλεία για blogging και microblogging, δίνουν τη δυνατότητα για άμεση, εύκολη και μαζική έκφραση και δημοσιοποίηση απόψεων και ιδεών. Οι μαθητές αυξάνουν και βελτιώνουν τις δεξιότητες αναλυτικής και συνθετικής τους σκέψης, ενώ γίνονται αποδέκτες σχολίων, κάτι που βοηθά στη δημιουργία εποικοδομητικού διάλογου και κριτικής θεώρησης των πραγμάτων. Επίσης, εφαρμογές όπως τα Wikis συνεισφέρουν τα μέγιστα προς την κατεύθυνση της αποτελεσματικής συνεργατικής μάθησης, καθώς οι μαθητές (ανεξαρτήτου τόπου και χρόνου) συζητούν, ανταλλάσσουν απόψεις, συνεργάζονται και τελικά διαμορφώνουν από κοινού ένα κοινό έργο ή στόχο.(18)Τέλος, Μπορούν να υποστηρίξουν και την εξ αποστάσεως εκπαίδευση, γεγονός που μπορεί να βοηθήσει την διδασκαλία σε απομακρυσμένες περιοχές(20). Υποστηρίζουν την αυτό-μόρφωση και την διαχείριση της γνώσης, ενώ γεννιέται και ένα είδος καινούριο, καλλιτεχνικής και δημιουργικής εκφραστικότητας και διαπαιδαγώγησης(23).
 * Η ιδανική πρακτική θα πρέπει να συμπεριλαμβάνει και μια αλλαγή τον ρόλο του καθηγητή που θα πάψει πλέον να είναι ο μεταδότης γνώσεων αλλά ο βοηθός απέναντι στα παιδιά που θα μαθαίνουν ενεργά.(12)(18)(21) Τα κενά στο εκπαιδευτικό σύστημα μπορούν να καλυφθούν αν ο εκπαιδευτικός δείξει την θέληση για έρευνα και αναζήτηση, διαδικασία στην οποία μπορούν να τον βοηθήσουν τα web 2.0 εργαλεία.(4)(26) Οι καθηγητές έχουν τον σημαντικότερο ρόλο στην πραγματοποίηση αλλαγών στο εκπαιδευτικό σύστημα(7).
 * Η γνώση θα πρέπει να έχει ενεργό, προβληματοκεντρικό, ενεργό και πρακτικό χαρακτήρα και όχι αφαιρετικό. Θετικό στοιχείο η θέσπιση ερευνητικών εργασιών.(11)(3)(12)
 * Τα web 2.0 εργαλεία μπορούν να φέρουν πιο κοντά τους μαθητές με το διδακτικό αντικείμενο του κάθε μαθήματος. Βέβαια αποτελούν απλά ένα μέσο και είναι πιο σημαντική η σχεδίαση και η οργάνωση των δραστηριοτήτων, καθώς και η ένταξη αυτών των εργαλείων να είναι σε ένα σαφές, ξεκάθαρο παιδαγωγικό πλαίσιο και να υπηρετεί τους εκπαιδευτικούς στόχους του καθηγητή.(1)(5)(15)(17)
 * Το υπουργείο παιδείας δεν καθοδηγεί τους καθηγητές ούτε για το πώς να επιτύχουνε τους γνωστικούς στόχους, που προβλέπονται από το αναλυτικό πρόγραμμα σπουδών, ούτε για το τι δραστηριότητες θα πρέπει να οργανώνουνε. Και πέρα από αυτούς τους γνωστικούς στόχους δεν περιλαμβάνει την διδασκαλία και άλλων δεξιοτήτων χρήσιμων για τα παιδιά όπως η συνεργατικότητα και η κοινωνικοποίηση.(6)(9)(12)(21)(24)Επίσης, προτείνεται η σύνδεση του σχολείου, όπου η μάθηση θα είναι ενεργή, με την κοινωνία(9), διαδικασία στην οποία μπορούν να βοηθήσουν τα web 2.0 εργαλεία.
 * Σε μια ιδανική περίπτωση θα έπρεπε να υπάρχουν κάποιες έτοιμες εφαρμογές, κάποια έτοιμα καλά παραδείγματα, τα οποία θα έρθουν και θα κουμπώσουν στο μάθημα του κάθε συναδέλφου, ώστε να μη χρειαστεί ο ίδιος ο συνάδελφος, ο οποίος δεν ξέρει καν τι είναι τα Web 2.0 εργαλεία, να τα μάθει και να φτιάξει την εφαρμογή.(5) (21) (22)(24)(25)Επίσης, θα ήταν ωφέλιμη η οργάνωση της πληροφορίας και η δημιουργία μιας κεντρικής βιβλιοθήκης υλικού, όπου όλοι να μπορούν ελεύθερα να προσθέτουν και να αξιολογούν το περιεχόμενο ελεύθερα και θα βοηθούσε η δημιουργία ομάδων και συνεργασιών μεταξύ εκπαιδευτικών(16)(21)(22)(25).Επιπλέον, προτείνεται και η ύπαρξη συμβούλων στα σχολεία που θα καθοδηγούν τους καθηγητές στην ενσωμάτωση των τεχνολογιών στο μάθημα (22)και αναφέρεται η ανάγκη επιμορφώσεων(24).
 * Υπάρχουν πολλοί ανασταλτικοί παράγοντες, οι οποίοι όμως είναι μια πραγματικότητα η οποία έχει διαμορφωθεί(5)(26)


 * Τα βιβλία είναι περιοριστικά για τους καθηγητές και ακατάλληλα.(10)(11)(21)(26)